ilsp/mcqa_greek_asep huggingface dataset:
Ερώτηση: Όταν ένας ιδιώτης θεωρεί ότι μια απόφαση που του απευθύνει η Επιτροπή θίγει θεμελιώδη δικαιώματά του, μπορεί:
α. Να ασκήσει ατομική προσφυγή κατά της Ευρωπαϊκής Ένωσης στο Ευρωπαϊκό Δικαστήριο των Δικαιωμάτων του Ανθρώπου
β. Να προσφύγει στο Γενικό Δικαστήριο της Ευρωπαϊκής Ένωσης μετά από εξάντληση των εσωτερικών ενδίκων βοηθημάτων
γ. Να προσφύγει απευθείας στο Γενικό Δικαστήριο της Ευρωπαϊκής Ένωσης
δ. Να προσφύγει κατά της Ευρωπαϊκής Ένωσης στα εθνικά του δικαστήρια
Σωστή απάντηση: γ. Να προσφύγει απευθείας στο Γενικό Δικαστήριο της Ευρωπαϊκής Ένωσης
Ερώτηση: Η πρακτική των λεγόμενων «τριλόγων»:
α. Αφορά άτυπες διαπραγματεύσεις εκπροσώπων του Ευρωπαϊκού Κοινοβουλίου, του Συμβουλίου και της Επιτροπής με στόχο την επίτευξη συμφωνίας στο πλαίσιο της συνήθους νομοθετικής διαδικασίας
β. Χρησιμοποιείται για την προετοιμασία τροποποιήσεων της Συνθήκης για τη Λειτουργία της Ευρωπαϊκής Ένωσης (ΣΛΕΕ)
γ. Χρησιμοποιείται μόνο στο πλαίσιο μιας ειδικής νομοθετικής διαδικασίας
δ. Αποτελεί μέθοδο επιλύσεως διαφορών μεταξύ των θεσμικών οργάνων
Σωστή απάντηση: α. Αφορά άτυπες διαπραγματεύσεις εκπροσώπων του Ευρωπαϊκού Κοινοβουλίου, του Συμβουλίου και της Επιτροπής με στόχο την επίτευξη συμφωνίας στο πλαίσιο της συνήθους νομοθετικής διαδικασίας
Ερώτηση: Η αρχή της αναλογικότητας της Ευρωπαϊκής Ένωσης:
α. Αφορά το δικαίωμα των κρατών μελών να μην εφαρμόζουν νομικές πράξεις της Ευρωπαϊκής Ένωσης που τα επιβαρύνουν περισσότερο από άλλα κράτη μέλη
β. Υποχρεώνει τα θεσμικά όργανα της Ευρωπαϊκής Ένωσης, όποτε προβαίνουν σε κάποια νομική πράξη, να επιλέγουν τα λιγότερο επαχθή μέσα για την επίτευξη του επιδιωκόμενου σκοπού
γ. Υποχρεώνει την Ευρωπαϊκή Επιτροπή να κατανέμει τους διαθέσιμους πόρους αναλόγως της βαρύτητας των επιδιωκόμενων κάθε φορά στόχων
δ. Αφορά την υποχρέωση των θεσμικών οργάνων, όταν ασκούν συντρέχουσες αρμοδιότητες της Ευρωπαϊκής Ένωσης, να περιορίζουν τη δράση τους μόνον σε ζητήματα υπερεθνικού ενδιαφέροντος
Σωστή απάντηση: β. Υποχρεώνει τα θεσμικά όργανα της Ευρωπαϊκής Ένωσης, όποτε προβαίνουν σε κάποια νομική πράξη, να επιλέγουν τα λιγότερο επαχθή μέσα για την επίτευξη του επιδιωκόμενου σκοπού
Ερώτηση: Η αρχή της επικουρικότητας διέπει:
α. Την κατανομή αρμοδιοτήτων μεταξύ Ευρωπαϊκής Ένωσης και κρατών-μελών
β. Την άσκηση από την Ευρωπαϊκή Ένωση των αποκλειστικών της αρμοδιοτήτων
γ. Την άσκηση από την Ευρωπαϊκή Ένωση των μη αποκλειστικών της αρμοδιοτήτων
δ. Την άσκηση από τα κράτη-μέλη όσων αρμοδιοτήτων δεν έχουν μεταβιβάσει στην Ευρωπαϊκή Ένωση
Σωστή απάντηση: γ. Την άσκηση από την Ευρωπαϊκή Ένωση των μη αποκλειστικών της αρμοδιοτήτων
Ερώτηση: Η Συνθήκη της Λισσαβόνας αναγνώρισε στην Ευρωπαϊκή Ένωση:
α. Εδαφική κυριαρχία
β. Ενιαία νομική προσωπικότητα
γ. Τον χαρακτήρα της ως διεθνούς οργανισμού
δ. Τον χαρακτήρα της ως συνομοσπονδίας κρατών
Σωστή απάντηση: β. Ενιαία νομική προσωπικότητα
Ερώτηση: Ποια από τις παρακάτω αρμοδιότητες ΔΕΝ ανήκει στις αρμοδιότητες που διακρίνει η Συνθήκη της Λισαβόνας;
α. Συντρέχουσες αρμοδιότητες
β. Συμβουλευτικές αρμοδιότητες
γ. Υποστηρικτικές αρμοδιότητες
δ. Αποκλειστικές αρμοδιότητες
Σωστή απάντηση: β. Συμβουλευτικές αρμοδιότητες
Ερώτηση: Η Συνθήκη για τη Λειτουργία της Ευρωπαϊκής Ένωσης παρέχει τη βάση για τη θέσπιση με τη συνήθη νομοθετική διαδικασία νομοθετικών μέτρων:
α. Επιβολής διεθνών κυρώσεων (περιοριστικών μέτρων) για την αντιμετώπιση παραβιάσεων του διεθνούς δικαίου
β. Εναρμόνισης των εθνικών διατάξεων φορολογικού δικαίου
γ. Εναρμόνισης των εθνικών διατάξεων που έχουν ως αντικείμενο την εγκαθίδρυση και λειτουργία της εσωτερικής αγοράς
δ. Εναρμόνισης των εθνικών νομοθεσιών στον τομέα της εθνικής κοινωνικής ασφάλισης και κοινωνικής προστασίας
Σωστή απάντηση: γ. Εναρμόνισης των εθνικών διατάξεων που έχουν ως αντικείμενο την εγκαθίδρυση και λειτουργία της εσωτερικής αγοράς
Ερώτηση: Όταν η Ευρωπαϊκή Ένωση και τα κράτη μέλη έχουν συντρέχουσα αρμοδιότητα:
α. Τα κράτη μέλη δικαιούνται να ενεργούν στον βαθμό που η Ευρωπαϊκή Ένωση δεν έχει ρυθμίσει κάποιο ζήτημα
β. Η Ευρωπαϊκή Ένωση δικαιούται να ενεργεί στον βαθμό που τα κράτη μέλη δεν έχουν ρυθμίσει κάποιο ζήτημα
γ. Τόσο η Ευρωπαϊκή Ένωση όσο και τα κράτη μέλη μπορούν να ρυθμίζουν αυτονόμως κάποιο ζήτημα
δ. Η Ευρωπαϊκή Ένωση και τα κράτη μέλη μπορούν να ρυθμίσουν μόνον από κοινού κάποιο ζήτημα
Σωστή απάντηση: α. Τα κράτη μέλη δικαιούνται να ενεργούν στον βαθμό που η Ευρωπαϊκή Ένωση δεν έχει ρυθμίσει κάποιο ζήτημα
Ερώτηση: Η ευρωπαϊκή πρωτοβουλία πολιτών:
α. Απευθύνεται στο Ευρωπαϊκό Κοινοβούλιο και το Συμβούλιο από τα οποία ζητά να νομοθετήσουν τα προτεινόμενα από αυτήν μέτρα
β. Απευθύνεται στα κοινοβούλια των κρατών μελών, τουλάχιστον επτά από τα οποία πρέπει να την υιοθετήσουν με σχετικό ψήφισμα
γ. Πρέπει να υπογράφεται από τουλάχιστον 700.000 κατοίκους των κρατών μελών ασχέτως υπηκοότητας
δ. Πρέπει να υπογράφεται από τουλάχιστον 1.000.000 πολίτες της Ευρωπαϊκής Ένωσης
Σωστή απάντηση: δ. Πρέπει να υπογράφεται από τουλάχιστον 1.000.000 πολίτες της Ευρωπαϊκής Ένωσης
Ερώτηση: Δικαίωμα πρόσβασης στα έγγραφα των θεσμικών και λοιπών οργάνων και οργανισμών της Ένωσης:
α. Έχει κάθε πολίτης της Ένωσης καθώς και κάθε φυσικό ή νομικό πρόσωπο που κατοικεί ή έχει την καταστατική έδρα του σε ένα κράτος μέλος
β. Έχει ο πολίτης της Ένωσης που δικαιολογεί ειδικό έννομο συμφέρον για την πρόσβαση σε συγκεκριμένο έγγραφο
γ. Έχουν όλοι οι πολίτες της Ένωσης και μόνον αυτοί
δ. Έχουν οι πολίτες της Ένωσης που κατοικούν σε κράτος μέλος της ζώνης του Ευρώ
Σωστή απάντηση: α. Έχει κάθε πολίτης της Ένωσης καθώς και κάθε φυσικό ή νομικό πρόσωπο που κατοικεί ή έχει την καταστατική έδρα του σε ένα κράτος μέλος
Ερώτηση: Κατά τη διάρκεια της δεκαετίας 1990 οι οικονομίες της Ανατολικής Ευρώπης άλλαξαν από σχεδιαζόμενες οικονομίες σε οικονομίες της αγοράς. Ποια από τις παρακάτω περιπτώσεις θεωρείτε ότι περιγράφει καλύτερα τις αλλαγές οι οποίες έλαβαν χώρα;
α. Αύξηση του κεντρικού σχεδιασμού για την κατανομή και ανακατανομή των πόρων
β. Μεγιστοποίηση των παρεμβάσεων για τον προσδιορισμό των τιμών
γ. Αύξηση της εξάρτησης από τον μηχανισμό της αγοράς για την κατανομή και ανακατανομή των μέσων παραγωγής
δ. Αύξηση των πόρων για επιδόματα ανεργίας
Σωστή απάντηση: γ. Αύξηση της εξάρτησης από τον μηχανισμό της αγοράς για την κατανομή και ανακατανομή των μέσων παραγωγής
Ερώτηση: Ποιο από τα παρακάτω χαρακτηρίζει το δυνητικό προϊόν μιας οικονομίας;
α. Είναι το πραγματικό επίπεδο παραγωγής που παράγεται κάθε έτος
β. Αντιπροσωπεύει την παραγωγή όταν οι πόροι χρησιμοποιούνται πλήρως και αποτελεσματικά
γ. Είναι το επίπεδο παραγωγής σε συνθήκες υψηλής ανεργίας
δ. Εξαρτάται από τον αριθμό των εργαζομένων στην οικονομία
Σωστή απάντηση: β. Αντιπροσωπεύει την παραγωγή όταν οι πόροι χρησιμοποιούνται πλήρως και αποτελεσματικά
Ερώτηση: Στην Καμπύλη Παραγωγικών Δυνατοτήτων (ΚΠΔ) ποια σημεία αντιστοιχούν στο δυνητικό προϊόν της οικονομίας
α. Τα σημεία εκτός, άνω και δεξιά της καμπύλης
β. Τα σημεία επί της καμπύλης
γ. Τα σημεία εντός της καμπύλης
δ. Κανένα σημείο. Το υπόδειγμα της ΚΠΔ δεν αναφέρεται στο δυνητικό προϊόν της οικονομίας
Σωστή απάντηση: β. Τα σημεία επί της καμπύλης
Ερώτηση: Ποιος παράγοντας επηρεάζει το δυνητικό προϊόν μιας οικονομίας;
α. Οι κυβερνητικές πολιτικές για την κατανομή του πλούτου
β. Η τεχνολογία και η παραγωγικότητα των πόρων
γ. Οι φόροι επί των εισοδημάτων των νοικοκυριών
δ. Η ποσότητα των εξαγωγών και εισαγωγών μιας χώρας
Σωστή απάντηση: β. Η τεχνολογία και η παραγωγικότητα των πόρων
Ερώτηση: Στο υπόδειγμα του Εισοδηματικού Κυκλώματος που αντιστοιχεί σε μια κλειστή οικονομία χωρίς δημόσιο τομέα, ποια από τις παρακάτω προτάσεις είναι αληθής;
α. Οι επιχειρήσεις προσφέρουν στα νοικοκυριά μέρος του κεφαλαίου τους
β. Τα νοικοκυριά προσφέρουν στις επιχειρήσεις παραγωγικούς συντελεστές
γ. Τα νοικοκυριά πληρώνουν στις επιχειρήσεις τόκους ως αμοιβή του κεφαλαίου
δ. Καμία από τις λοιπές απαντήσεις
Σωστή απάντηση: β. Τα νοικοκυριά προσφέρουν στις επιχειρήσεις παραγωγικούς συντελεστές
Ερώτηση: Το γνωμικό «δεν υπάρχει δωρεάν γεύμα» αναφέρεται:
α. Στην ιδεολογία ότι οι φτωχοί είναι υπεύθυνοι για την κατάστασή τους
β. Στο γεγονός ότι για να παραχθεί οποιοδήποτε αγαθό, θα πρέπει να θυσιαστεί κάτι άλλο
γ. Στην ιδεολογία ότι η κοινωνική πολιτική πρέπει να περιορίζεται στο ελάχιστο
δ. Σε καμία από τις λοιπές απαντήσεις
Σωστή απάντηση: β. Στο γεγονός ότι για να παραχθεί οποιοδήποτε αγαθό, θα πρέπει να θυσιαστεί κάτι άλλο
Ερώτηση: Το «αόρατο χέρι» του Adam Smith (1723-1790) αναφέρεται:
α. Στις απαραίτητες παρεμβάσεις του κράτους για την παραγωγή των αναγκαίων αγαθών
β. Στις ανώνυμες αγαθοεργίες για την υποστήριξη των φτωχών
γ. Στην ιδέα ότι η επιδίωξη της μεγιστοποίησης του ατομικού συμφέροντος οδηγεί μέσω του ανταγωνισμού στην μεγιστοποίηση του κοινωνικού
δ. Στην ιδέα ότι η προστασία του περιβάλλοντος οδηγεί στη βιώσιμη ανάπτυξη
Σωστή απάντηση: γ. Στην ιδέα ότι η επιδίωξη της μεγιστοποίησης του ατομικού συμφέροντος οδηγεί μέσω του ανταγωνισμού στην μεγιστοποίηση του κοινωνικού
Ερώτηση: Το περίφημο παράδειγμα της βιοτεχνίας καρφίτσας του Adam Smith (1723-1790) αναφέρεται:
α. Στην εξειδίκευση και στην αύξηση της παραγωγικότητας της εργασίας
β. Στην βελτίωση του κεφαλαιουχικού εξοπλισμού της επιχείρησης
γ. Στην αύξηση των εξαγωγών καρφίτσας
δ. Στη δημιουργία συνδικαλιστικού σωματείου εργαζομένων
Σωστή απάντηση: α. Στην εξειδίκευση και στην αύξηση της παραγωγικότητας της εργασίας
Ερώτηση: Τι σημαίνει η έννοια "ελαστικότητα της ζήτησης";
α. Η μεταβολή της τιμής ενός αγαθού όταν μεταβάλλεται η ζητούμενης ποσότητα
β. Η ευαισθησία της ζητούμενης ποσότητας ως προς μία μεταβολή στην τιμή
γ. Η σχέση μεταξύ προσφοράς και ζήτησης
δ. Η απόσταση μεταξύ της καμπύλης ζήτησης και της καμπύλης προσφοράς
Σωστή απάντηση: β. Η ευαισθησία της ζητούμενης ποσότητας ως προς μία μεταβολή στην τιμή
Ερώτηση: Εάν η τιμή ενός αγαθού βρίσκεται πάνω από την τιμή ισορροπίας:
α. Δημιουργείται πλεόνασμα και η τιμή θα τείνει να αυξηθεί
β. Δημιουργείται πλεόνασμα και η τιμή θα τείνει να μειωθεί
γ. Δημιουργείται έλλειμμα και η τιμή θα τείνει να αυξηθεί
δ. Δημιουργείται έλλειμμα και η τιμή θα τείνει να μειωθεί
Σωστή απάντηση: β. Δημιουργείται πλεόνασμα και η τιμή θα τείνει να μειωθεί
Ερώτηση: Μία αύξηση της ζήτησης (μετατόπιση προς τα δεξιά της καμπύλης ζήτησης) ενός αγαθού τείνει να προκαλέσει:
α. Αύξηση της τιμής και της ποσότητας ισορροπίας
β. Μείωση της τιμής και της ποσότητας ισορροπίας
γ. Αύξηση της τιμής ισορροπίας και μείωση της ποσότητας ισορροπίας
δ. Μείωση της τιμής ισορροπίας και αύξηση της ποσότητας ισορροπίας
Σωστή απάντηση: α. Αύξηση της τιμής και της ποσότητας ισορροπίας
Ερώτηση: Εάν η τιμή ενός αγαθού βρίσκεται κάτω από την τιμή ισορροπίας:
α. Δημιουργείται πλεόνασμα και η τιμή θα τείνει να αυξηθεί
β. Δημιουργείται πλεόνασμα και η τιμή θα τείνει να μειωθεί
γ. Δημιουργείται έλλειμμα και η τιμή θα τείνει να αυξηθεί
δ. Δημιουργείται έλλειμμα και η τιμή θα τείνει να μειωθεί
Σωστή απάντηση: γ. Δημιουργείται έλλειμμα και η τιμή θα τείνει να αυξηθεί
Ερώτηση: Εάν τα αγαθά Χ και Ψ είναι συμπληρωματικά τότε:
α. Εάν αυξηθεί η τιμή του Χ, η ζητούμενη ποσότητα του Ψ τείνει να αυξηθεί
β. Εάν αυξηθεί η τιμή του Χ, η ζητούμενη ποσότητα του Ψ τείνει να μειωθεί
γ. Εάν αυξηθεί η τιμή του Χ, η ζητούμενη ποσότητα του Ψ παραμένει ανεπηρέαστη
δ. Όλες οι λοιπές προτάσεις είναι λανθασμένες
Σωστή απάντηση: β. Εάν αυξηθεί η τιμή του Χ, η ζητούμενη ποσότητα του Ψ τείνει να μειωθεί
Ερώτηση: Διαπιστώστε ποια από τις παρακάτω προτάσεις είναι αληθής:
α. Η τιμή ισορροπίας ενός αγαθού αντιστοιχεί στο μέγιστο κέρδος του παραγωγού
β. Η τιμή ισορροπίας ενός αγαθού προσδιορίζεται κατά την περίοδο των εκπτώσεων
γ. Η τιμή ισορροπίας ενός αγαθού προσδιορίζεται στην αγορά όταν η ζητούμενη ποσότητα είναι ίση με την προσφερόμενη
δ. Η τιμή ισορροπίας ενός αγαθού προσδιορίζεται μετά την αφαίρεση του ΦΠΑ
Σωστή απάντηση: γ. Η τιμή ισορροπίας ενός αγαθού προσδιορίζεται στην αγορά όταν η ζητούμενη ποσότητα είναι ίση με την προσφερόμενη
Ερώτηση: Διαπιστώστε ποια από τις παρακάτω προτάσεις είναι αληθής:
α. Η εισοδηματική ελαστικότητα ζήτησης είναι ίση με το μηδέν (0) στην περίπτωση ενός κανονικού αγαθού
β. Η εισοδηματική ελαστικότητα ζήτησης είναι μεγαλύτερη από το μηδέν (0) στην περίπτωση ενός κανονικού αγαθού
γ. Η εισοδηματική ελαστικότητα ζήτησης είναι μικρότερη από το μηδέν (0) στην περίπτωση ενός κανονικού αγαθού
δ. Η εισοδηματική ελαστικότητα ζήτησης είναι μεγαλύτερη από το μηδέν (0) στην περίπτωση ενός κατώτερου αγαθού
Σωστή απάντηση: β. Η εισοδηματική ελαστικότητα ζήτησης είναι μεγαλύτερη από το μηδέν (0) στην περίπτωση ενός κανονικού αγαθού
Ερώτηση: Τι ορίζεται ως «κατώτερο αγαθό»;
α. Το αγαθό του οποίου η ζητούμενη ποσότητα αυξάνεται όταν μειώνεται η τιμή του
β. Το αγαθό του οποίου η ζητούμενη ποσότητα μειώνεται όταν αυξάνεται το εισόδημα του καταναλωτή
γ. Το αγαθό η κατανάλωση του οποίου ζημιώνει την υγεία του καταναλωτή
δ. Το αγαθό το οποίο αποσύρεται από την αγορά ως ακατάλληλο
Σωστή απάντηση: β. Το αγαθό του οποίου η ζητούμενη ποσότητα μειώνεται όταν αυξάνεται το εισόδημα του καταναλωτή
Ερώτηση: Καθαρές εξαγωγές είναι:
α. Οι εισαγωγές συν τις εξαγωγές
β. Οι εισαγωγές μείον τις εξαγωγές
γ. Οι εξαγωγές μείον τις εισαγωγές
δ. Οι εξαγωγές μείον τις εισαγωγές κεφαλαιουχικών αγαθών
Σωστή απάντηση: γ. Οι εξαγωγές μείον τις εισαγωγές
Ερώτηση: Όταν ένα άτομο παίρνει αύξηση στο τρέχον εισόδημα, τι είναι πιθανό να συμβεί στην κατανάλωση και την αποταμίευση;
α. Η κατανάλωση και η αποταμίευση αυξάνονται
β. Η κατανάλωση αυξάνεται και η αποταμίευση μειώνεται
γ. Η κατανάλωση μειώνεται και η αποταμίευση αυξάνεται
δ. Η κατανάλωση και η αποταμίευση μειώνονται
Σωστή απάντηση: α. Η κατανάλωση και η αποταμίευση αυξάνονται
Ερώτηση: Εάν αυξηθεί η οριακή ροπή για αποταμίευση:
α. Οι καταναλωτές επιθυμούν να επενδύουν περισσότερο
β. Οι καταναλωτές επιθυμούν να αποταμιεύουν λιγότερο
γ. Οι καταναλωτές επιθυμούν να καταναλώσουν λιγότερο
δ. Καμία από τις λοιπές απαντήσεις
Σωστή απάντηση: γ. Οι καταναλωτές επιθυμούν να καταναλώσουν λιγότερο
Ερώτηση: Υποθέστε ότι μία πολιτικός μηχανικός, μόνιμη κάτοικος Ελλάδος, εργάζεται στη Γερμανία στην κατασκευή ενός εργοστασίου για λογαριασμό μιας γερμανικής εταιρίας. Οι απολαβές της ανέρχονται σε €10.000. Το ποσό αυτό:
α. Είναι μέρος του ελληνικού ακαθάριστου εγχώριου προϊόντος
β. Είναι μέρος του γερμανικού ακαθάριστου εθνικού προϊόντος
γ. Είναι μέρος του ελληνικού ακαθάριστου εθνικού προϊόντος
δ. Καμία από τις λοιπές απαντήσεις
Σωστή απάντηση: γ. Είναι μέρος του ελληνικού ακαθάριστου εθνικού προϊόντος
Ερώτηση: Μια μείωση των δημοσίων δαπανών, είναι πιθανό:
α. Να αυξήσει το επιτόκιο
β. Να μειώσει την συνολική ζήτηση
γ. Να τονώσει την συνολική ζήτηση
δ. Να εκτοπίσει την επενδυτική δραστηριότητα του ιδιωτικού τομέα
Σωστή απάντηση: β. Να μειώσει την συνολική ζήτηση
Ερώτηση: Ο πολλαπλασιαστής επενδύσεων δείχνει ότι:
α. Μια αύξηση των επενδύσεων αυξάνει την απασχόληση
β. Μια μείωση επενδύσεων αυξάνει τις εισαγωγές
γ. Μια αύξηση των επενδύσεων αυξάνει το εισόδημα ισορροπίας
δ. Μια αύξηση των επενδύσεων αυξάνει τους μισθούς
Σωστή απάντηση: γ. Μια αύξηση των επενδύσεων αυξάνει το εισόδημα ισορροπίας
Ερώτηση: Ποια από τις παρακάτω φράσεις εκφράζει καλύτερα τον τυπικό οικονομικό κύκλο;
α. Η αύξηση της οικονομικής δραστηριότητας ακολουθείται από τη μείωση της οικονομικής δραστηριότητας
β. Η αύξηση του πληθωρισμού ακολουθείται από την αύξηση της ανεργίας
γ. Η αύξηση του πλεονάσματος του εμπορικού ισοζυγίου ακολουθείται από την αύξηση του ελλείματος του εμπορικού ισοζυγίου
δ. Ο στασιμοπληθωρισμός ακολουθείται από οικονομική μεγέθυνση με πληθωρισμό
Σωστή απάντηση: α. Η αύξηση της οικονομικής δραστηριότητας ακολουθείται από τη μείωση της οικονομικής δραστηριότητας
Ερώτηση: Η οριακή ροπή προς αποταμίευση εκφράζει:
α. Το ποσοστό της συνολικής αποταμίευσης επί του συνολικού εισοδήματος
β. Την μεταβολή στην αποταμίευση που προκύπτει από μια μεταβολή στο διαθέσιμο εισόδημα
γ. Τη διαφορά μεταξύ συνολικού εισοδήματος και συνολικής κατανάλωσης
δ. Το ποσοστό της συνολικής κατανάλωσης επί του συνολικού εισοδήματος
Σωστή απάντηση: β. Την μεταβολή στην αποταμίευση που προκύπτει από μια μεταβολή στο διαθέσιμο εισόδημα
Ερώτηση: Σε ποια περίπτωση από τις παρακάτω θεωρείτε ότι σε μια οικονομία υπάρχει έλλειμμα στο εμπορικό ισοζύγιο:
α. Οι καθαρές εξαγωγές αντιστοιχούν σε αρνητικό μέγεθος
β. Οι καθαρές εξαγωγές αντιστοιχούν σε θετικό μέγεθος
γ. Οι εξαγωγές υπερβαίνουν τις εισαγωγές
δ. Οι εξαγωγές αντισταθμίζουν τις εισαγωγές
Σωστή απάντηση: α. Οι καθαρές εξαγωγές αντιστοιχούν σε αρνητικό μέγεθος
Ερώτηση: Εάν το Ευρώ υποτιμάται έναντι του Δολαρίου:
α. Οι Αμερικανοί/ίδες τουρίστες/ριες που θα ταξιδέψουν στην Ελλάδα ωφελούνται
β. Οι Έλληνες/ίδες τουρίστες/ριες που θα ταξιδέψουν στις ΗΠΑ ωφελούνται
γ. Οι Αμερικανοί/ίδες τουρίστες/ριες που θα ταξιδέψουν στην Ελλάδα θα ξοδέψουν περισσότερα
δ. Για τους Έλληνες/ίδες τουρίστες/ριες που θα ταξιδέψουν στις ΗΠΑ δεν θα υπάρξει καμία επίπτωση
Σωστή απάντηση: α. Οι Αμερικανοί/ίδες τουρίστες/ριες που θα ταξιδέψουν στην Ελλάδα ωφελούνται
Ερώτηση: Ποιος θα ωφεληθεί από μία υποτίμηση του Δολαρίου;
α. Αμερικανός τουρίστας που ταξιδεύει στην Ευρώπη
β. Εισαγωγέας Ρωσικής βότκας
γ. Ιταλός εισαγωγέας Αμερικάνικου αλουμινίου
δ. Σαουδάραβας πρίγκιπας που εξάγει πετρέλαιο στις ΗΠΑ
Σωστή απάντηση: γ. Ιταλός εισαγωγέας Αμερικάνικου αλουμινίου
Ερώτηση: Κατά την περίοδο 2008-2016 η Ελλάδα έχασε:
α. Πάνω από το 25% του ΑΕΠ σε σταθερές τιμές
β. Περίπου 10% του ΑΕΠ σε σταθερές τιμές
γ. Περίπου 5% του ΑΕΠ σε σταθερές τιμές
δ. Πάνω από 50% σε σταθερές τιμές
Σωστή απάντηση: α. Πάνω από το 25% του ΑΕΠ σε σταθερές τιμές
Ερώτηση: Σύμφωνα με την τριμηνιαία Έρευνα Εργατικού Δυναμικού της ΕΛΣΤΑΤ / EUROSTAT το βασικό στοιχείο που χαρακτηρίζει τον άνεργο άνδρα ή την άνεργη γυναίκα εργάσιμης ηλικίας είναι:
α. Η αναζήτηση εργασίας μέσω της Δημόσιας Υπηρεσίας Απασχόλησης εφόσον εργάζονται κάτω από 5 ώρες την εβδομάδα και είναι έτοιμοι ή έτοιμες να την αναλάβουν όταν τους δοθεί
β. Η μη απασχόληση καθώς και η ενεργή αναζήτηση εργασίας την οποία είναι έτοιμοι ή έτοιμες να την αναλάβουν όταν τους δοθεί
γ. Η μη απασχόληση καθώς και η ενεργή αναζήτηση εργασίας την οποία είναι έτοιμοι ή έτοιμες να την αναλάβουν όταν τους δοθεί εξαιρουμένων των μαθητών και φοιτητών
δ. Η μη απασχόληση ανεξαρτήτως ενεργειών εύρεσης εργασίας
Σωστή απάντηση: β. Η μη απασχόληση καθώς και η ενεργή αναζήτηση εργασίας την οποία είναι έτοιμοι ή έτοιμες να την αναλάβουν όταν τους δοθεί
Ερώτηση: Ως Εργατικό Δυναμικό ή Οικονομικά Ενεργός Πληθυσμός ορίζεται:
α. Το άθροισμα των απασχολουμένων και ανέργων ανδρών και γυναικών εργάσιμης ηλικίας
β. Ο πληθυσμός της χώρας εργάσιμης ηλικίας
γ. Ο πληθυσμός της χώρας εργάσιμης ηλικίας εξαιρουμένων των μαθητών / μαθητριών και φοιτητών / φοιτητριών
δ. Ο πληθυσμός εργάσιμης ηλικίας εξαιρουμένων των μη δυνάμενων να εργασθούν
Σωστή απάντηση: α. Το άθροισμα των απασχολουμένων και ανέργων ανδρών και γυναικών εργάσιμης ηλικίας
Ερώτηση: Σύμφωνα με τον επίσημο ορισμό το ποσοστό ανεργίας που υπολογίζεται με βάση τα στοιχεία που προκύπτουν από την τριμηνιαία Έρευνα Εργατικού Δυναμικού της ΕΛΣΤΑΤ / EUROSTAT
α. Ως το ποσοστό των ανέργων στο εργατικό δυναμικό
β. Ως το ποσοστό των ανέργων στον πληθυσμό 15 ετών και άνω
γ. Ως το ποσοστό των ανέργων στο σύνολο του πληθυσμού
δ. Καμία από τις λοιπές απαντήσεις
Σωστή απάντηση: α. Ως το ποσοστό των ανέργων στο εργατικό δυναμικό
Ερώτηση: Σύμφωνα με την Έρευνα Εργατικού Δυναμικού που διεξάγεται από την ΕΛΣΤΑΤ:
α. Κατά τα τελευταία χρόνια παρατηρείται αξιόλογη αποκλιμάκωση του ποσοστού ανεργίας σε σχέση με τον μέσο όρο κατά την περίοδο της κρίσης
β. Κατά τα τελευταία χρόνια παρατηρείται ελαφρά αύξηση του ποσοστού ανεργίας σε σχέση με τον μέσο όρο κατά την περίοδο της κρίσης
γ. Κατά τα τελευταία χρόνια παρατηρείται σταθεροποίηση του ποσοστού ανεργίας σε σχέση με τον μέσο όρο κατά την περίοδο της κρίσης
δ. Κατά τα τελευταία χρόνια παρατηρείται αξιόλογη αύξηση του ποσοστού ανεργίας σε σχέση με τον μέσο όρο κατά την περίοδο της κρίσης
Σωστή απάντηση: α. Κατά τα τελευταία χρόνια παρατηρείται αξιόλογη αποκλιμάκωση του ποσοστού ανεργίας σε σχέση με τον μέσο όρο κατά την περίοδο της κρίσης
Ερώτηση: Ποια από τις παρακάτω πληθυσμιακές ομάδες παρουσιάζει διαχρονικά υψηλότερο ποσοστό ανεργίας στην Ελλάδα σύμφωνα με την Έρευνα Εργατικού Δυναμικού της ΕΛΣΤΑΤ;
α. Άνδρες 20-64
β. Γυναίκες 20-64
γ. Σύνολο ανδρών και γυναικών 20-64
δ. Άνδρες 15 και άνω
Σωστή απάντηση: β. Γυναίκες 20-64
Ερώτηση: Ποιο είναι ένα πιθανό αρνητικό αποτέλεσμα του πληθωρισμού;
α. Η μείωση του κόστους ζωής
β. Η αύξηση της αγοραστικής δύναμης των χρημάτων
γ. Η μείωση της αξίας του χρήματος
δ. Η σταθεροποίηση των τιμών
Σωστή απάντηση: γ. Η μείωση της αξίας του χρήματος
Ερώτηση: Ποιος από τους παρακάτω είναι τύπος πληθωρισμού;
α. Εισαγόμενος πληθωρισμός
β. Πληθωρισμός από φορολογικές μειώσεις
γ. Πληθωρισμός από μείωση εισαγωγών
δ. Πληθωρισμός από ισοζύγιο πληρωμών
Σωστή απάντηση: α. Εισαγόμενος πληθωρισμός
Ερώτηση: Η οικονομία βιώνει στασιμοπληθωρισμό όταν παρατηρείται:
α. Πτώση τιμών και πτώση του παραγόμενου προϊόντος
β. Πτώση τιμών και αύξηση του παραγόμενου προϊόντος
γ. Αύξηση τιμών και αύξηση του παραγόμενου προϊόντος
δ. Αύξηση τιμών και μείωση του παραγόμενου προϊόντος
Σωστή απάντηση: δ. Αύξηση τιμών και μείωση του παραγόμενου προϊόντος
Ερώτηση: Μία οικονομία είναι σε ύφεση όταν:
α. Το πραγματικό ΑΕΠ μειώνεται
β. Το ονομαστικό ΑΕΠ μειώνεται
γ. Όταν μειώνεται η οριακή ροπή για κατανάλωση
δ. Όταν μειώνεται ο πολλαπλασιαστής της οικονομίας
Σωστή απάντηση: α. Το πραγματικό ΑΕΠ μειώνεται
Ερώτηση: Κύριο χαρακτηριστικό της ύφεσης είναι:
α. Η αύξηση του ποσοσμού των ρευστών διαθεσίμων στις τράπεζες
β. Η αύξηση των επιτοκίων
γ. Η ανεργία
δ. Η αύξηση της μερικής απασχόλησης
Σωστή απάντηση: γ. Η ανεργία
Ερώτηση: Σύμφωνα με τα στοιχεία της ΕΛΣΤΑΤ (Έρευνα Εισοδήματος και Συνθηκών Διαβίωσης) το κατώφλι της φτώχειας για μονοπρόσωπο νοικοκυριό το 2023 ήταν:
α. Στο επίπεδο των 2000 ευρώ ετησίως
β. Στο επίπεδο των 3000 ευρώ ετησίως
γ. Στο επίπεδο των 4000 ευρώ ετησίως
δ. Στο επίπεδο των 6000 ευρώ ετησίως
Σωστή απάντηση: δ. Στο επίπεδο των 6000 ευρώ ετησίως
Ερώτηση: Η Έρευνα Διαβίωσης και Συνθηκών Διαβίωσης της ΕΛΣΤΑΤ:
α. Είναι απογραφική και διεξάγεται κάθε 5 χρόνια
β. Θεωρείται διοικητική πηγή και αντλεί στοιχεία από τις Φορολογικές Δηλώσεις
γ. Είναι ετήσια δειγματοληπτική με κάλυψη το σύνολο των Περιφερειών της χώρας
δ. Είναι ετήσια δειγματοληπτική και καλύπτει τις Περιφέρειες Αττικής και Κεντρικής Μακεδονίας
Σωστή απάντηση: γ. Είναι ετήσια δειγματοληπτική με κάλυψη το σύνολο των Περιφερειών της χώρας
Ερώτηση: Μια από τις οικονομικές λειτουργίες του κράτους είναι η λειτουργία της σταθεροποίησης και ανάπτυξης της οικονομίας. Αυτή η λειτουργία αφορά την υιοθέτηση:
α. Μέτρων που αφορούν τη διανομή και αναδιανομή του εισοδήματος
β. Δράσεων που, μεταξύ άλλων, αφορούν την εξάλειψη ή τον περιορισμό των εξωτερικών επιδράσεων, τον εφοδιασμό της κοινωνίας με δημόσια αγαθά και αγαθά κοινής ωφέλειας και τη ρύθμιση των συνεπειών της ασύμμετρης πληροφόρησης
γ. Μέτρων που αφορούν τη μείωση της ανεργίας και την αναχαίτιση του πληθωρισμού
δ. Καμία από τις λοιπές απαντήσεις
Σωστή απάντηση: γ. Μέτρων που αφορούν τη μείωση της ανεργίας και την αναχαίτιση του πληθωρισμού
Ερώτηση: Για να τερματίσει τον υπερπληθωρισμό, μια κυβέρνηση που προσπαθεί να μειώσει την εξάρτησή της από τη νομισματοκοπή θα:
α. Εκτυπώσει περισσότερα χρήματα
β. Αυξήσει τους φόρους και μειώσει τις δαπάνες
γ. Μειώσει τους φόρους και αυξήσει τις δαπάνες
δ. Μειώσει τα επιτόκια
Σωστή απάντηση: β. Αυξήσει τους φόρους και μειώσει τις δαπάνες
Ερώτηση: Μια τυπική τάση κατά τη διάρκεια μιας ύφεσης είναι ότι:
α. Το ποσοστό ανεργίας μειώνεται
β. Ανεβαίνει η δημοτικότητα του εν ενεργεία προέδρου
γ. Τα εισοδήματα πέφτουν
δ. Ο ρυθμός πληθωρισμού αυξάνεται
Σωστή απάντηση: γ. Τα εισοδήματα πέφτουν
Ερώτηση: Ποια από τις παρακάτω πολιτικές αποτελεί παράδειγμα «περιοριστικής δημοσιονομικής πολιτικής»;
α. Η αύξηση των δημοσίων δαπανών για επενδύσεις σε υποδομές
β. Η μείωση των φόρων για να ενισχυθεί η κατανάλωση
γ. Η αύξηση των φόρων ή και η μείωση των δημόσιων δαπανών
δ. Η παροχή επιδοτήσεων για τη στήριξη των επιχειρήσεων
Σωστή απάντηση: γ. Η αύξηση των φόρων ή και η μείωση των δημόσιων δαπανών